2014-15 में ये 86.65 हजार रुपए पर थी, जो अब 1.72 लाख रुपए हुई
India's Per Capita Income (Per Capita Income) - What is India's average income per person? नरेन्द्र मोदी सरकार के सत्ता में आने के बाद से (2014-15) भारत की प्रति व्यक्ति आय (पर कैपिटा इनकम) बढ़कर दोगुनी हो गई है। राष्ट्रीय सांख्यिकी कार्यालय (NSO)
नरेन्द्र मोदी सरकार के सत्ता में आने के बाद से (2014-15) भारत की प्रति व्यक्ति आय (पर कैपिटा इनकम) बढ़कर दोगुनी हो गई है। राष्ट्रीय सांख्यिकी कार्यालय (NSO) के अनुसार 2014-15 में जब नरेंद्र मोदी के नेतृत्व वाली NDA सरकार बनी थी तब भारत की प्रति व्यक्ति आय 86,647 रुपए सालाना थी, जो 2022-23 में दोगुनी होकर 1,72,000 रुपए हो गई है। हालांकि, ऐसा होने में 9 साल का समय लगा है।
कोरोना काल में आय हुई कम
NSO के मुताबिक मौजूदा कीमतों पर प्रति व्यक्ति वार्षिक आय वित्त वर्ष 2022-23 में 1,72,000 रुपए रहने का अनुमान है। NSO द्वारा जारी आंकड़ों के मुताबिक कोरोना के दौरान प्रति व्यक्ति आय में गिरावट आई। हालांकि बाद में स्थिति सुधरी और 2021-22 और 2022-23 में इसमें तेजी दर्ज की गई।
प्रति व्यक्ति आय क्या होती है?
यह किसी देश में रहने वाले व्यक्तियों की औसत इनकम होती है। इसे कैलेकुलेट करने के लिए हम उस देश के GDP को उसकी कुल आबादी से भाग कर देते हैं। इसके बाद जो आंकड़ा सामने आता है वो ही प्रति व्यक्ति आय कहलाती है।
ये खबरें भी पढ़ें
रूस से आ रहा सस्ता तेल, फिर भी देश में नहीं घटीं पेट्रोल-डीजल की कीमतें
भारत अंतरराष्ट्रीय बाजार से जिस औसत भाव पर कच्चा तेल खरीदता है, उसके मुकाबले रूस से आया क्रूड बीते साल जून में 16 डॉलर सस्ता रहा। ये अंतर 1,310 रुपए प्रति बैरल है। बीते साल अप्रैल से इस साल मार्च के लिए ये औसत अंतर 7 डॉलर यानी 573 रुपए प्रति बैरल से ज्यादा है। बीते महीने भारत ने अपनी जरूरत का लगभग 39 फीसदी कच्चे तेल का आयात रूस से किया। इसके बावजूद करीब 10 महीनों से पेट्रोल और डीजल के दाम स्थिर हैं। पूरी खबर पढ़ने के लिए यहां क्लिक करें
देश में फरवरी में बेरोजगारी दर बढ़कर 7.45% हुई, राजस्थान-हरियाणा में बेरोजगारी सबसे ज्यादा
देश में फरवरी महीने में बेरोजगारी दर 7.45% रही। जनवरी में 7.14% थी। अहम बात यह है कि शहरी इलाकों में बेरोजगारी दर 8.55% से घटकर 7.93% हो गई। जबकि, ग्रामीण इलाकों में दर 6.45% से बढ़कर 7.23% पहुंच गई। यानी, बेरोजगारी दर अब भी शहरों में ही ज्यादा है।
CMIE के सर्वे के मुताबिक, देश में सबसे ज्यादा बेरोजगारी दर राजस्थान और हरियाणा में है। हरियाणा में 29.4% और राजस्थान में 28.3% है। छत्तीसगढ़ (0.8%) और मध्यप्रदेश (2.0%) सबसे अच्छी स्थिति में नजर आ रहे हैं। पूरी खबर पढ़ने के लिए यहां क्लिक करें
